《怀汝存》
明代·佘翔

江村腊月不胜寒，独坐高斋拥鹖冠。竹径云深人不到，柴门雪暗岁将残。

歌来白石凭谁和，泪尽明珠祗自看。回首越王台上月，几时尊酒重交欢。

作者简介：福建莆田人，字宗汉，号凤台。嘉靖三十七年进士。任全椒知县。与御史议事意见相左，即拂衣罢去，放游山水以终。工诗，有《薜荔园诗稿》及《文草》。